El Ministeri de Transports millora la seguretat viària en Gandia amb l'eliminació de dos punts negres en l'accés de la N-332
26 febrer 2025

## El Ministeri de Transports millora la seguretat viària en Gandia amb l'eliminació de dos punts negres en l'accés de la N-33226 febrer 2025Última actualització: 26 febrer 2025

![](../gestion/img/869bfb2d8c4b2b75e86258f1b5178796a6228cd550e3bd5c546c310371a681f5.jpg)  
  

El Ministeri de Transports i Mobilitat Sostenible iniciarà el pròxim dilluns unes obres per eliminar dos punts negres en l’accés de la carretera N-332. L’actuació, valorada en 1,7 milions d’euros, té com a objectiu millorar la seguretat viària i reduir la sinistralitat en una zona amb alta concentració d'accidents.

La coordinadora general d’Urbanisme, **Maite Alonso**; el cap del servei de Planificació Urbanística de Gandia, **Josep Blasco**; i l’intendent de la Policia Local, **Salvador Morant**, han detallat l’abast i l’afectació a la mobilitat de les obres.

  

**Detalls de l’actuació**

Les obres suprimiran dos stops ubicats en els accessos a la carretera N-332 en ambdós sentits de circulació, punts especialment perillosos per la falta de visibilitat, sobretot per als vehicles de grans dimensions com camions i furgons. Aquesta actuació permetrà millorar la incorporació dels vehicles a la via nacional mitjançant un carril d’acceleració que evitarà maniobres de risc i accidents.

El ministeri ha planificat diverses fases d’execució per minimitzar l'impacte sobre el trànsit. Es preveu que les obres finalitzen abans del 15 de juny.

Segons ha explicat Alonso, "_una vegada finalitzada l’actuació s’augmentarà la seguretat per als cotxes, però, sobretot, per als camions que no tenen visibilitat a l’hora d’incorporar-se a la N-332. Són incorporacions que es fan a la dreta, on el conductor que fa el STOP està situat a l’esquerra del trànsit, la qual cosa redueix molt la visibilitat_", ha declarat la coordinadora General, qui ha incidit en què la principal afecció està en el fet que **“**_**no es podrà eixir directament des de Gandia cap a València des de l'eixida Nord situada al costat del polígon Alcodar. Eixe sentit quedarà totalment tallat i haurà de realitzar-se un recorregut alternatiu**_**”**.

  

**Afectacions al trànsit i desviaments**

A causa de les obres, es produiran modificacions en la circulació:

*   **Els vehicles que es dirigisquen cap a València des de la zona nord de Gandia** (zona polígon Alcodar) hauran de seguir les rutes alternatives indicades mitjançant senyalització específica.
    
*   **Els vehicles procedents del Grau-Platja amb direcció València** hauran d’utilitzar un recorregut alternatiu per evitar la zona en obres.
    
*   **Els vehicles que viatgen des d’Alacant cap al Grau** també hauran de modificar el seu itinerari.
    

  

Davant aquesta situació, l’intendent de la Policia Local, ha informat que tots els recorreguts alternatius estaran degudament senyalitzats i que hi haurà presència d’agents de la Policia Local per millorar la circulació en les zones urbanes afectades.

Davant d’aquesta situació, e**s recomana evitar l'eixida nord per l’avinguda de Valencià situada en paral·lel al polígon Alcodar per a dirigir-se a València i utilitzar les incorporacions a la circumval·lació de Gandia a través de la rotonda de Bellreguard, rotonda carretera Albaida (Real de Gandia) i la rotonda carretera Marxuquera (zona Los Naranjos).**

  

"U_tilitzant aquestes tres eixides s’evitarà el principal desviament de la zona de l’Scalextric, que suposa un recorregut més llarg_", ha conclòs Morant.

Finalment, el cap del servei de Planificació Urbanística, ha destacat que la primera fase de les obres consisteix en l’eliminació del punt negre en l’eixida des del Nord de la ciutat cap a València. Una vegada finalitzats els treballs, aquests punts negres seran substituïts per carrils d’acceleració que eliminaran en gran mesura el risc existent actualment.

  

  

[Twittear](https://twitter.com/share)